《与伯顺饭于文纬大光出宋汉杰画秋山》
宋代·陈与义

焚香消午睡，开画逢秋山。
皇都马声中，有此四士闲。
离离南国树，闪闪湘水湾。
悠悠孤鸟去，澹澹晨辉还。
屐士十年蜡，未散腰脚顽。
不如一诣君，坐此岩石间。
远峰如修眉，近峰如堕鬟。
书生饱作祟，眼乱纷斓斑。
一笑遗世人，聊破千载须。
诗成即画记，可益不可删。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。